## О Б Щ И Н А П Е Р Н И К



Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

Изх.№ .......................

....................2018 г.

**ОДОБРИЛ:**

**Вяра Церовска**

**Кмет на Община Перник:**

**ПРОЕКТ**: за подпорни стени на улица № 1 с.Люлин

**ФАЗА:** Технически проект

**ВЪЗЛОЖИТЕЛ:** община Перник

***ТЕХНИЧЕСКО ЗАДАНИЕ ЗА ПРОЕКТИРАНЕ***

***1. ПЪЛНО ОПИСАНИЕ НА ОБЕКТА:***

Проектиране на подпорни стени на улица № 1 с.Люлин

***2. ОПИСАНИЕ НА ПРЕДМЕТА***

Предметът на поръчката включва изготвяне на технически проекти за обект:

подпорни стени на улица № 1 с.Люлин, според действащ ПУП-ПУР на с.Люлин, Община Перник.

Проектът да се разработи за един етап на изпълнение на СМР, както е описан в наименованието.

Обектът е 4-та категория, съгласно чл. 8 ал. 2 т. 6 от Наредба № 1 за номенклатурата на видовете строежи.

***3. СЪЩЕСТВУВАЩО ПОЛОЖЕНИЕ***

Достъпа до УПИ V-43 /адрес ул.№1 №8/ се осъществява чрез тупик, който спрямо улица 1 е с голяма денивелация около 2м-2,5м. Живущите не могат да достигнат с транспорт до имота си.

***4. ОСНОВНИ ДЕЙНОСТИ***

4.1. Техническият проект да се изготви в обхват, достатъчен за успешно изпълнение на инвестиционното намерение и в съответствие с Наредба № 4 за обхват и съдържание на инвестиционните проекти.

4.2. Изготвяне на проект за временна организация на движението по Наредба № 03/16.08.2010 г. при извършване на строителство и ремонт на пътища и улици.

***5. ОСНОВАНИЕ ЗА ПРОЕКТИРАНЕ***

Изграждането на подпорните стени е необходимо с цел осигуряване на пешеходен и транспортен достъп до УПИ V-43.

***6. ОСНОВНИ ИЗИСКВАНИЯ КЪМ ПРОЕКТА***

***6.1. Цел на проекта***

С проекта да се реши изграждане на необходимите подпорни стени за насипване на трасето със с цел подсигуряване на необходимия достъп до УПИ V-43.

***6.2. Участък за проектиране***

Подпорни стени на улица № 1 с.Люлин , съгласно регулационния план.

***6.3. Част “Геодезия”***

Да се направи подробно геодезическо заснемане на съществуващия терен необходим за изработване на проекта. Да се постави, стабилизира и реперира опорен полигон, от който да се извърши заснемането.

Да се изготви подробен трасировъчен чертеж, обвързан с осовата мрежа и координатен регистър.

***6.4. Част “Конструктивна”***

Да се представят всички детайли на новата конструкция, статически изчисления, разрези, кофражни планове, армировъчни планове и спецификация на армировката.

***6.5. „Временна организация на движението“***

Да се изготви проект за временна организация на движението по време на строителството в съответствие с Наредба № 03/16.08.2010 г. за временната организация на движението при извършване на строителство и ремонт на пътища и улици.

***6.8. Количествени сметки и обяснителни записки***

Да се изготвят количествени и сметки и обяснителни записки по всички части на проекта.

Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

***6.9. Количествено-стойностна сметка***

Да се изготви обобщена количествено- стойностна сметка за обекта.

***7. СЪДЪРЖАНИЕ НА ПРОЕКТА***

1. Част “Геодезия”.

2. Част “Конструктивна”.

3. Част “ВОД”.

4. Количествени сметки по всички части на проекта.

5. Обяснителни записки по всички части на проекта.

6. Обобщена количествено-стойностна сметка за обекта.

***Проектът да се представи на хартиен носител в четири оригинални екземпляра и в цифров вид на CD.***

Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

**МИНИМАЛНИ ИЗИСКВАНИЯ КЪМ ЕКСПЕРТИТЕ**

1. Опит на участника – Участникът трябва да докаже опит в проектирането на поне три проекта със сходна тематика през последните пет години (считано от датата на подаване на офертата);

2. Ключови експерти на участника – Участникът трябва да разполага минимум със следния ръководен състав от ключови експерти за изпълнението на поръчката:

* *Главен проектант транспортно строителство/пътно строителство* - строителен инженер със спец. ТС или ПС с опит на по специалността мин. 5 г. и удостоверение от КИИП за ППП;
* *Проектанти по съответните части строителни инженери*  с удостоверение от КИИП за ППП или ОПП – 3 души с опит на по специалността мин. 5г.

Доказване за съответствие на участника с минималните изисквания:

1.  Участникът да представи следните документи: заверени копия от договорите за изпълнение на услугата по изготвяне на проекти .

2.  Документи за доказване на опит и квалификация на експертите – Автобиография, копие от удостоверение от КИИП за 2016г.

3.  Удостоверение за регистрация на проектантско бюро или посочване на официален публичен регистър и номер и дата на регистрация.

***Приложение:*** Скица – 1 бр.

**инж. Владислав Караилиев**

*Зам. Кмет по Строителство и устройство на територията*

Съгласувал:

**инж. Богомил Алексов**

*Директор Д”СИЕ”/Гл. инженер*

Изготвил:

**инж.Лилия Пънтова**

*Гл.експерт в Д „СИЕ“*

Дата: 01.02.2018 г.