## О Б Щ И Н А П Е Р Н И К



Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

Изх.№ .......................

....................2018 г.

**ОДОБРИЛ:**

**Вяра Церовска**

**Кмет на Община Перник:**

**ПРОЕКТ**: за пътна връзка „Марина бара“, отклонение от републикански път I-6 София-Радомир.

**ФАЗА:** Технически проект

**ВЪЗЛОЖИТЕЛ:** община Перник

***ТЕХНИЧЕСКО ЗАДАНИЕ ЗА ПРОЕКТИРАНЕ***

***1. ПЪЛНО ОПИСАНИЕ НА ОБЕКТА:***

Пътна връзка „Марина бара“, отклонение от републикански път I-6 София-Радомир.

***2. ОПИСАНИЕ НА ПРЕДМЕТА***

Предметът на поръчката включва изготвяне на технически проект за обект:

Пътна връзка „Марина бара“, отклонение от републикански път I-6 София-Радомир, според действащ ПУП-ПУР на гр. Перник, Община Перник.

Проектът да се разработи за един етап на изпълнение на СМР, както е описан в наименованието.

Обектът е 3-та категория, съгласно чл. 8 ал. 2 т. 6 от Наредба № 1 за номенклатурата на видовете строежи.

***3. СЪЩЕСТВУВАЩО ПОЛОЖЕНИЕ***

Съгласно регулационния план пътната връзка е по осови точки 1123 с обща дължина около 145м., среден габарит около 6,5м.

***4. ОСНОВНИ ДЕЙНОСТИ***

4.1. Техническият проект да се изготви в обхват, достатъчен за успешно изпълнение на инвестиционното намерение и в съответствие с Наредба № 4 за обхват и съдържание на инвестиционните проекти.

4.2. Изготвяне на проект за временна организация на движението по Наредба № 03/16.08.2010 г. при извършване на строителство и ремонт на пътища и улици.

4.3. Изготвяне на План за безопасност и здраве, съгласно изискванията на Закон за здравословни и безопасни условия на труд и Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи.

4.4. Изготвяне на План за управление на отпадъците, съгласно изискванията на Наредба за управление на строителните отпадъци и за влагане на рециклирани строителни материали (Приета с ПМС № 277 от 05.11.2012, обн. ДВ. бр.89 от 13.11.2012 г.).

***5. ОСНОВАНИЕ ЗА ПРОЕКТИРАНЕ***

Пътна връзка „Марина бара“, отклонение от републикански път I-6 София-Радомир е от ключово значение за гр.Перник. С изграждането на отклонението ще се подобри достъпа до центъра на гр.Перник, което ще спести време на живущите там за предвижването до домовете им.

***6. ОСНОВНИ ИЗИСКВАНИЯ КЪМ ПРОЕКТА***

***6.1. Цел на проекта***

С проекта да се реши изграждане на предвидената пътна връзка „Марина бара“ част от републикански път I-6 София-Радомир за един етап на изпълнение на СМР. Да се реши отводняването на повърхностните води от пътното платно . Да се реконструира ВиК мрежата и изгради ново уличното осветление.

***6.2. Участък за проектиране***

Пътна връзка „Марина бара“, отклонение от републикански път I-6 София-Радомир, според действащ ПУП-ПУР на гр. Перник, Община Перник

***6.3. Част “Геодезия”***

Да се направи подробно геодезическо заснемане на съществуващия терен необходим за изработване на проекта. Да се постави, стабилизира и реперира опорен полигон, от който да се извърши заснемането.

Да се изготви подробен трасировъчен чертеж, обвързан с осовата мрежа и координатен регистър.

***6.4. Част “Пътна”, „Организация на движението“ и „Временна организация на движението“***

Да се вземат под внимание уличните съоръжения и принадлежности , като улицата да се съобрази ситуационно и нивелетно с тях.

Надлъжни и напречни наклони: съгласно техническите норми и осигуряване на повърхностно отводняване.

По функционална класификация улицата за рехабилитация е главна.

Конструкцията да бъде оразмерена за категория на движение „много тежко”

Да се изготвят необходимите детайли.

Да се изготви проект за организация на движението - хоризонтална маркировка. С него да се реши безпрепятственото придвижване на МПС по пътната връзка.

Да се изготви проект за временна организация на движението по време на строителството в съответствие с Наредба № 03/16.08.2010 г. за временната организация на движението при извършване на строителство и ремонт на пътища и улици.

***6.5. Част “Отводняване” ”(към пътна част)***

Да се изготви план за отводняване на улицата и вертикална планировка.

***6.6. Част „Електро”***

За проектираната връзка да се изгради ново улично осветление според нормативните изисквания.

***6.7. Паркоустройство***

Да се предвиди възстановяване на разрушени зелени площи и растителност в обхвата на улицата. Да се предвиди озеленяване където има възможност в тротоарната част на улицата.

***6.8. Количествени сметки и обяснителни записки***

Да се изготвят количествени и сметки и обяснителни записки по всички части на проекта.

Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

***6.9. Количествено-стойностна сметка***

Да се изготви обобщена количествено- стойностна сметка за обекта.

***7. СЪДЪРЖАНИЕ НА ПРОЕКТА***

1. Част “Геодезия”.

2. Част “Пътна”.

3. Част “ОД”.

4. Част “ВОД”.

5. Част „Електро”

5. Част паркоустройство

6. Количествени сметки по всички части на проекта.

7. Обяснителни записки по всички части на проекта.

8. Обобщена количествено-стойностна сметка за обекта.

***Проектът да се представи на хартиен носител в четири оригинални екземпляра и в цифров вид на CD.***

Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

**МИНИМАЛНИ ИЗИСКВАНИЯ КЪМ ЕКСПЕРТИТЕ**

1. Опит на участника – Участникът трябва да докаже опит в проектирането на поне три проекта със сходна тематика през последните пет години (считано от датата на подаване на офертата);

2. Ключови експерти на участника – Участникът трябва да разполага минимум със следния ръководен състав от ключови експерти за изпълнението на поръчката:

* *Главен проектант транспортно строителство/пътно строителство* - строителен инженер със спец. ТС или ПС с опит на по специалността мин. 5 г. и удостоверение от КИИП за ППП;
* *Проектанти по съответните части строителни инженери*  с удостоверение от КИИП за ППП или ОПП – 3 души с опит на по специалността мин. 5г.

Доказване за съответствие на участника с минималните изисквания:

1.  Участникът да представи следните документи: заверени копия от договорите за изпълнение на услугата по изготвяне на проекти .

2.  Документи за доказване на опит и квалификация на експертите – Автобиография, копие от удостоверение от КИИП за 2016г.

3.  Удостоверение за регистрация на проектантско бюро или посочване на официален публичен регистър и номер и дата на регистрация.

***Приложение:*** Скица – 1 бр.

**инж. Владислав Караилиев**

*Зам. Кмет по Строителство и устройство на територията*

Съгласувал:

**инж. Богомил Алексов**

*Директор Д”СИЕ”/Гл. инженер*

Изготвил:

**инж.Лилия Пънтова**

*Гл.експерт в Д „СИЕ“*

Дата: 30.01.2018 г.